en en en is id is is is is is is pt en en is is is is is en is is en is is is en is is en en is is is is is en is is en en is is is is en is en de is en is is jv gl en is is en is et en en en en en is is hu is is az is is is en
Uncategorised Archives - Page 2 of 3 - Lilja Þorsteinsdóttir
Ég held ég sé ekki til vandræða.
Eiginmaðurinn gaf mér þennan kaffibolla í afmælisgjöf. Mér finnst hann mjög krúttlegur (sko, bollinn, þótt eiginmaðurinn sé ágætur líka) en er ekki viss um að hann eigi vel við mig.
Ég er alveg ótrúlega lítið til vandræða nú til dags þótt ég hafi átt góða spretti á unglingsárum. Það hreyfist varla í mér blóðið lengur, nema þegar einhver nennir að hlusta á mig röfla um pólitík, eða þegar ég horfi á handbolta.
Mig grunar frekar að eiginmanninum hafi þótt litla fröken vandræði vera lík mér í útliti 🙂 Með rautt hár og prakkarafreknur.
Eru ekki allir með Lottó í áskrift?
“Ef áfram heldur sem horfir mun stór hluti Íslendinga verða í þeirri stöðu að þurfa að fjárfesta markvisst í lottómiðum og happaþrennum og vonast eftir þeim stóra til að geta dregið fram lífið í ellinni. Eða bara deyja fyrr en við erum farin að gera, því ævikvöldið verður svo sannarlega ekki áhyggjulaust.”
Og Takk Bjarni Ben, fyrir að ráðleggja okkur að spara pening. Einmitt það sem fólk sem nær ekki endum saman vildi heyra.
Ógeðsleg mynd fengin að láni hjá Viðskiptablaðinu, VB.is
Posted on 25th March 2014
Við (þ.e.a.s. ég og viðskiptafélaginn) erum svona 90% búnar að ákveða að sýna Snoozle á Playtime Paris í júlí. Það er reyndar ekki víst að þau úti samþykki umsóknina okkar en það kemur í ljós. Það eru svo sem aðrar sýningar sem við getum farið á, t.d. nokkrar í Bretlandi. Við sóttum líka um styrk frá Nýsköpunarmiðstöð, Átaki til atvinnusköpunar, til að létta undir.
Playtime Paris – 4-7. júlí 2014
Það er stundum erfitt að reka frumkvöðlafyrirtæki, sérstaklega þar sem við komum því á laggirnar með mjög litlum tilkostnaði og látum það vaxa náttúrulega eftir fremsta megni og erum ekki með fjárfesta um borð. Það verður til þess að fara þarf vel með hverja krónu og huga vandlega að því hvort bæði sé til nægur peningur til að sýna erlendis og endurnýja birgðir. En það hefur þó sína kosti, sérstaklega ef vel gengur í framtíðinni, að eiga sjálfar sem stærstan hluta af fyrirtækinu og þurfa ekki að deila hagnaðinum eða fá samþykki fjárfesta fyrir hinum og þessum ákvörðunum sem við tökum.
Svo er ekki nóg að fara bara á vörusýningu og gera “eitthvað” eða standa þar og halda að pantanir og viðskiptavinir streymi inn. Það þurfa að vera skýr markmið, t.d. um það hversu mörgum samningum við þurfum að landa til þess að ferðin á vörusýninguna borgi sig. Samskipti við væntanlega kaupendur á sýningunni þurfa að vera skilvirk, hnitmiðuð og jafnvel fyrirfram æfð að einhverju leyti. Sumt er auðvitað ekki hægt (eða a.m.k. erfitt) að mæla, eins og hvort sýningin bæti vörumerkjavitund (e. brand awareness) og hvort hún bæti hag okkar (viðskiptasambönd, samninga o.þ.h.) til lengri tíma litið en ég vænti þess að svona vörusýning skili meira en bara því sem hægt er að mæla.
Í það minnsta verður þetta skemmtilegt ævintýri og eflaust margt sem við lærum. Ég er auðvitað eins og ég er, og verð eflaust búin að rannsaka ítarlega hvernig sé hægt að fá sem mest út úr sýningum sem þessari og skipuleggja allt í bak og fyrir til að koma í veg fyrir allt mögulegt og ómögulegt klúður 🙂 Veikindin gætu sett eitthvað strik í reikninginn því ég get ómögulega spáð fyrir um það svona langt fram í tímann hvort ég verði uppi standandi eða ekki þegar að þessu kemur, en það verður þá bara pyntingarhelgi Satans og ég hef restina af sumrinu til að jafna mig.
Ef einhver rekst á þennan pistil og hefur góð ráð um vörusýningar til að deila má endilega skilja eftir skilaboð eða senda mér póst á lilja @ thesnoozle.com
Ég geri svo ráð fyrir því að setja inn frekari upplýsingar eftir því sem nær dregur og svo vonandi myndir frá sýningunni ef allt gengur eftir.
Posted on 22nd March 2014
Tyrknesk tvít aukast um 138% þrátt fyrir bann
Svona gerist þegar stjórnmálamenn reyna að sía internetið. Fólk finnur einhverja leið framhjá síum þannig að nánast einu áhrifin verða þau að fólk verður pirrað á stjórnmálamanninum fyrir að gera því lífið erfiðara.
Turkey Bans Twitter, But More People Start Tweeting – Business Insider.
Posted on 21st March 2014
Hanna Birna vill sía burt „óæskilegt efni“ í samvinnu við hagsmunaaðila – DV.
Verst ég get ekki síað burt óæskilega ráðherra.
P.s. Þetta gengur ekki upp, Hanna Birna. Falleg hugsun en internetið er ekki svona einfalt. Ég held það séu flestir sammála um að netsía Breta sé algjört flopp.
Posted on 21st March 2014
Posted on 21st March 2014
Dijon-sinnepið mitt er að verða búið. Hvernig á ég að lifa?
Posted on 20th March 2014
Eru ekki allir aðdáendur ‘Skeletor is love’ á Facebook?
Hann hittir oft naglann á höfuðið.
Posted on 20th March 2014
En er Ísland best í heimi? Langt, langt, langt í frá. – Kjarninn, 20.3.2014
Posted on 19th March 2014
Hvers vegna á ég ekki pulsuhund? :'(
Previous page Page 1 Page 2 Page 3 Next page
Follow lilja.th on Snapchat!
DIY pizzuofn í garðinn
Falcon að lenda – Svo hrikalega cool
Tilvonandi vinnuveitendur mínir athugið
Er fólk í alvörunni svona illt?
110% leiðin Aftur í nám arava bakstur bakverkur Bjarni Ben brauð candy crush cravings Crazy cat lady dachshund david deitnæt Doddson Dreptu mig ekki úr þreytu drum&bass DV Dóra Elísa facebook fml Furðuummæli hausverkur hryggikt kaffi kjarninn lygalaupur Minn innri jafnarðarmaður deyr nauðsynjavörur netsía smetsía simponi sækó súrdeig takk bjarni takk sigmundur vanhæf ríkisstjórn WTF Ég á líf á heilanum árshátíð ævintýri ég er samt ekki ólétt ísland best í heimi? ógeð óæskilegt úglönd
Hér er hlekkur á lágkolvetnabloggið (low carb / keto) mitt. Það er á ensku.
Proudly powered by WordPress